ANALIZA POSLOVANJA I

IZVRŠENJA PROGRAMA RADA DRUŠTVA INVALIDA POREČ

ZA PERIOD OD 01.01. DO 31.12.2020.

Društvo invalida Poreč broji 394 članova. Tijekom 2020 godine u Društvo invalida Poreč (u daljem tekstu: DIP) učlanjena su 38 novih članova.

U protekloj godini članovi su ostvarili različite oblike podrške i pomoći u okviru brojnih programskih aktivnosti Društva kao što su: pomoć u ostvarivanju prava osoba s invaliditetom, psihosocijalna podrška članovima i njihovim obiteljima, pomoć i podrška teško pokretnim i nepokretnim članovima u njihovom domu-Mobilni tim, aktivno uključivanje u život zajednice- sprječavanje prometne nekulture, senzibilizacija djece i mladih za potrebe osoba s invaliditetom, uključivanje u kreativne radionice, informatičko opismenjavanje, omogućavanje prava na brojne povlastice koje su omogućile lokalne ustanove, tvrtke i obrti, uključivanje u organizaciju humanitarnih akcija, te obilježavanja prigodnih datuma značajnih za osobe s invaliditetom, uključivanje u gradske manifestacije i slično.

*Pomoć u ostvarivanju prava osoba s invaliditetom*

Novim je članovima između ostalih pružana pomoć pri podnošenju zahtjeva za povlaštenu telefonsku pretplatu, HRT pretplatu, zahtjeva za oslobađanje od plaćanja cestarine, zahtjeva za znak pristupačnosti i ostale povlastice koje članovi ostvaruju prema vrsti i postotku invalidnosti. U proteklom razdoblju ostalim članovima su pružani različiti oblici podrške pri:

- pisanju molbi za dobivanje poslovnih prostora i zapošljavanje članova na poslovima koje su u mogućnosti obavljati prema svojim sposobnostima i tako poboljšati svoju ekonomsku situaciju.S ciljem zagovaranja interesa osoba s invaliditetom kontaktirane su lokalne i regionalne ustanove čija je djelatnost usmjerena zadovoljavanju potreba osoba s invaliditetom.

-pomoć u pisanju i pisanje dopisa i molbi radi rješavanja socijalnih problema. Posredovalo se u rješavanju raznih problema članova (volonteri za pomoć slijepoj osobi, stambeno zbrinjavanje, nabavka ortopedskih pomagala, kolica, štaka, pelena, katetera, dječjih kolica, dječje odjeće, kućanskih aparata, tehnike, telefonskih uređaja, drva za ogrjev i dr.).

*Psihosocijalna podrška članovima i njihovim obiteljima*

U suradnji sa „Zdravim gradom“ kontinuirano djeluje suportivno terapijska grupa za sve zainteresirane članove DIP-a pod stručnim vodstvom terapeuta sukladno preporukama i mjerama HZJZ radi sprječavanja pandemije bolesti COVID 19 aktivnosti terapijske grupe provodile su se samo u vremenu kada su epidemiološki uvjeti dozvoljavali.

Od 2009. godine uspješno se provodi program „Pružanje usluge osobne asistencije za osobe sa najtežim stupnjem i vrstom invaliditeta“ uz potporu Ministarstvo rada,mirovinskog sustava, obitelji i socijalne politike za naše četiri korisnice. Ugovor za nastavak provođenja projekta je potpisan i za 2021.godinu.

*Pomoć i podrška teško pokretnim i nepokretnim članovima u njihovom domu-Mobilni tim*

Od svibnja 2016 godine do kraja 2020. godine za 26 korisnika članova Društva invalida Poreč osigurana je podrška u vlastitom domu u okviru projekta Mobilni tim. Cilj projekta je odgoditi ili spriječiti institucionalizaciju teško pokretnim članovima Društva osiguravanjem kvalitetne podrške njima i njihovim obiteljima, kako bi im se omogućila sloboda izbora i osigurala odgovarajuća kvaliteta života u vlastitom domu i zajednici. Članovima su bili pružani različiti oblici podrške: posjete i pospremanje u kući, priprema jednostavnijih obroka, nabavka lijekova i namirnica, odvoženje na liječničke preglede, pomoć u obavljanju administrativnih i sličnih poslova pri nadležnim institucijama, odlasci u kraće šetnje, povremene posjete medicinske sestre korisnicima koji tu potrebu ne mogu ostvariti od drugih davatelja usluga, organizirani prijevoz prilagođenim kombi vozilom, uključivanje u rad radionica i aktivnosti u prostorima DIP-a, odnosno prije proglašenja pandemije bolseeti COVID 19 sredinom ožujka 2020.g. Krajem 2020.g. provedena je anketa osobne dobiti među korisnicima Mobilnog tima i to za razdoblje 1-3 mj. prije COVI-a 19 i razdoblje 4-12 mj.za vrijeme COVID 19. Devet korisnika izrazilo je želju za dolaskom patronažera-volontera u kuću i to više puta. Dva korisnika trebaju više pratnji za odlazak liječniku, svi korisnici (20) izrazili su zadovoljstvo izvoditeljima i provedenim redovnim i prilagođenim aktivnostima radi pandemije bolesti COVID-19 i traže nastavak provedbe projekta Mobilni tim. Provedba projekta Mobilni tim planirana je i tijekom 2021. godine.

*Donacije, sponzorstva*

Unatoč pandemiji i promijenjenim uvjetima u kojima su bile otkazane manifestacije i stručni skupovi dio pravnih osoba i građana i ove su godine DIP-u donirali sredstva. Sredstva u ukupnom iznosu od 7.000,00 kn. Na Izbornoj skupštini održanoj u srpnju 2020. godine na sportskim terenima iznad vježbališta taretane za OSI izabrana je Predsjednica, tajnica i članovi Izvršnog i Nadzornog odobra za naredno mandatno razdoblje.

*Omogućavanje prava na brojne povlastice koje su omogućile lokalne ustanove, tvrtke, obrti i udruge*

Članovi DIP-a su u proteklom razdoblju ostvarili pravo na brojne pogodnosti zahvaljujući podršci lokalnih institucija, poduzeća i obrta, koje su na taj način pokazale veliku osjetljivost za potrebe svojih sugrađana osoba s invaliditetom . Zahvaljujući tome članovi su koristili mogućnost besplatnog članstva u Gradskoj knjižnici, besplatnih karata za utakmice porečkih: rukometnog, odbojkaškog i nogometnog kluba, te povlaštenih ulaznica za kazališne i kino predstave.

U proteklom razdoblju članovi su ostvarili i pravo na dobivanje magnetske kartice za besplatno korištenje gradskog parkirališta od gradskog poduzeća Usluga.

Za 10 teže pokretnih članova koji su korisnici Gradske knjižnice dobivene su i besplatne kartice za ulaz kroz rampu prema Rivi.

Članovima koji su u socijalnoj potrebi poklonjeni su pomi kaki i kiwi od donacije građana Poreča, a svoje proizvode od meda donirala je i Udruga pčelara Nektar.

*Obilježavanja prigodnih datuma značajnih za osobe s invaliditetom*

Međunarodni dan osoba s invaliditetom obilježen je u skladu s važećim epidemiološkim preporukama prema kojima su volonteri i zaposlenici društva invalida podijelili članovima panettone koje svake godine poklanja Grad Poreč.

*Uključivanje u radionice DIP-a i informatičko opismenjavanje*

U prva tri mjeseca uspješno je provođena projektna aktivnost „Informatička radionica“ za sve zainteresirane članove,uz stručno vođenje voditelja volontera.

Početkom godine realizirano je preko 12 kreativnih radionica. Zahvaljujući uloženom radu i entuzijazmu volontera, radovi su izlagani i donirani na raznim događanjima početkom godine u Poreču kao što su: „Valentinovo“, „Dan žena“.

*Novogodišnja lutrija*

Novogodišnja lutrija je projekt DIP-a koji se uspješno provodi već sedmu godinu zaredom s još bogatijim fondom nagrada. U 2020. godini prodano je 5950 listića od ukupno štampano 10000 listića. Izvlačenje nagrada održano je u prostorima društva invalida uz prisustvo ograničenog broja ljudi (žiri i voditelj) sukladno epidemiološkim preporukama, a građani su izvlačenje mogli pratiti putem on line prijenosa na web i facebook stranici društva invalida. Prikupljena sredstva iskoristiti će se za održavanje prilagođenog kombi vozila, kupnju goriva, a preostali dio sredstava usmjeriti će se za aktivnosti „Mobilnog tima“.

Od početka 2015. godine DIP provodi projekt „Organizirano volonterstvo“. Trenutno je uključeno 10 stalnih i više od 20-tak povremenih volontera koji su uključeni u aktivnosti i akcije. Volonteri su u 2020.g. odradili preko 1820 sati.

*Edukacije, informiranje, inicijative*

Predstavnici DIP-a prisustvovali su na raznim edukacijama, seminarima, prezentacijama i drugim organiziranim akcijama u lokalnoj zajednici, Istarskoj županiji i Republici Hrvatskoj koji su se odnosili na prava i ostala pitanja vezana za osobe s invaliditetom

Facebook profil i web stranica DIP-a su redovito ažurirane s informacijama o aktivnostima i svim važnim informacijama za članove i ostale građane.

U protekloj godini je zahvaljujući uspješno provedenoj humanitarnoj inicijativi osiguran smještaj, odjeća i kućanski aparati, te kućne potrepštine našem članu, koji je bio poplavljen- hvala svima koji su se pridružili ovoj hvale vrijednoj akciji.

*EU projekti*

Društvo invalida je bilo partner u provedbi 2 EU projekta: Projekt „I ja mogu trenirati“, nositelj BBK Veli Jože. Glavni benefit ovog projekta je izgradnja i uređenje prve teretane kroz vježbališta za osobe s invaliditetom na otvorenom u Hrvatskoj. Vježbalište na otvorenom prostire se na 400 m2 sa ukupno 40 sprava prilagođenih za osobe s invaliditetom i djecom s teškoćama u razvoju. Drugi projekt „Tourism 4 all“ , nositelj Kamping udruženje Hrvatske provođen je s ciljem povećanja pristupačnosti turizma OSI i društvene uključenosti OSI.

Predsjednica DIP-a:

Tihana Mikulčić v.r.